Large Pochette – Dark Cherry Harris Tweed with long mustard velvet strap
Corsage - Charcoal Herringbone Harris Tweed £20.00
Leather Ultimate Man Bag - Charcoal Harris Tweed £230.00 May | 2010 | Lewies Mymer | Page 3
Wys my jou wysvinger…
May 9, 2010 Lewies Mymer	47 Comments
Datum: Saterdag 8 Mei 2010
Plek: Quick Care Kliniek, Anncron Hospitaal, Klerksdorp
Dramtis Personae, in volgorde van verskyning) Lewies, Opper Nurse Owerste, Vroukie, Junior Nurse, Dokter Jane se Moer.
Nurse Owerste (saaklik) Middag Meneer Lewies. Wat skyn die probleem te wees?
Lewies (met geklemde kaak) Middag Nurse Owerste. Kyk my vinger.
Nurse Owerste: (val Lewies in die rede) Meneer Lewies!
Lewies: Nee, nee, Nurse Owerste, my r wysvinger. Kyk, hy is seer, fokken seer.
Nurse Owerste (haastig) Meneer Lewies!
Lewies (apologeties) : Sorry Nurse Owerste, maar hy is fokken seer, anders sou ek nie op Saterdag 8 Mei 2010 om 12: 46, 3 hier by Quick Care kom hulp soek het nie.
Nurse Owerste: Wie is u dokter, Meneer Lewies?
Lewies: Dr Maarskalk.
Nurse Owerste: Hy is naweek af. Dr Jane se Moer staan in vir hom
Lewies: Dis ok, ek gee nie om nie, my vinger is nou so fokken seer…
Nurse Owerste (ontsteld en terregwysend) Meneer Lewies!! U taal! Florrie Nagtegaal sou dit nie geduld het nie!
Lewies (weer eens apologeties) Askies Nurse Owerste. Ek bedoel enige dokter is nou welkom om te help.
Nurse Owerste: Nou goed. Ek sal haar bel sodra u u hierdie vorms ingevul het en u rekening vereffen het.
(Exit Nurse Owerste. Sy kom terug met ‘n stapel vorms met digte tipopgrafie (Fine print) en wat baie amptelik lyk.)
Lewies: Fok Nurse Owerste! My vinger is blerrie seer! Ek kan nie skryf nie!!
(In ‘n deus ex machina oomblik tree Vroukie uit die agtergrond na vore.)
Vroukie: Toemaar, ek sal die vorms invul, dan kan jy net teken
(Die spanning is voorlopig ontlont)
Nurse Owerste; Meneer Lewies, voordat ek Dr Jane se Moer bel, moet u eers die verskuldigde bedrag van R450, 00 vir Dr Se Moer betaal, plus R50 vir Quick Care se administrasie. In harde kontant.
Lewies (geskok tot in sy fondasie) Fok Nurse, wie loop nou met R450, 00 in sy gatsak rond? Wat van ‘n kredietkaart?
Nurse Owerste: Dis nie ons beleid nie, Meneer Lewies. Wat se soort motor ry u?
Lewies (Aanvanklik verbaas, maar dan gemelik) So ‘n faktap Corolla.
Nurse Owerste (Begrypend) O, dan het u seker nie meer karskuld nie. In daardie geval sal ons u kredietkaart aanvaar.
(Junior Nurse trek die gordyne toe)
14: 46, 3
Dr Jane se Moer: Middag, middag julle!
Nurste by diensstasie, sing op musiek van Kaptein Span die Seile: Goeie middag Dokter se Moer, en hoe gaan dit met Dokter vandag?
Dr se Moer (valsetto sic) Dit gaan goed met my, hoeveel Rande het julle vir my gekry?
Na hierdie intermezzo wend Dr se Moer haar na Lewies.
Dr se Moer: (stroperig) : Meneer Lewies, wys my u kwitansie
Lewies: Fok Dok, tjek my vinger!!
Dr se Moer: Eers die kwitansie, Meneer Lewies!
Lewies: (weer eens apologeties) Sorry Dok, hier’s hy.
Dr se Moer (betrag die kwitansie en dan Lewies se r wysvinger noukeurig) Dis ‘n bytplek.
Lewies: Wat het my gebyt, in u mediese opinie, Dr se Moer?
Dr se Moer: Iets
Dr se Moer; Goed, ek sal u ‘n voorskrif gee, anti-biotika en iets vir die pyn. Ook ‘n Voltaren inspuiting om die swelling en infeksie tee te werk. Junior Nurse, dien asb vir Meneer Lewies ‘n Voltaren inspuiting toe.
Junior Nurse trippel opgewonde nader met ‘n spuitnaald wat sy triomfantelik soos ‘n vaandel voor haar uit hou.
Junior Nurse: Meneer Lewies, maak die los die broekie en le op u sytjie op die bedjie
Lewies maak so.
Lewies: Eina fok! Dis bleddie seer!
Junior Nurse: Kan nie wees nie! Ek het net nou ‘n ook ‘n oom gespuit en hy het gese hy het niks gevoel nie!
Lewies: Is jy seker jy het dieselfde naald gebruik?
Junior Nurse: Meneer Lewies! Ek gebruik elke keer ‘n nuwe naald, steriel! daai oom het niks gevoel nie!
Lewies: Ja, ek het hom gesien toe ek hier aankom. Hy het so kruppel-kruppel oor die straat gehobbel.
Dis hoe my Saterdag verloop het.
En so het my vinger gelyk.
So lyk hy nou
So lyk hy na mediese behandeling
Nou gaan ek my eie medisyne gebruik. Give that finger a Bhjells!!
( En daai klein fokkertjie wat my gebyt het, mag jy en jou nageslag gebroedsel in die Rooi Boek van erg bedreigde spesies opeindig!!)
Ure maand jare
May 5, 2010 Lewies Mymer	15 Comments
Asem in , asem, uit
Asem in, asem uit …
Laat Oupa Lewies jou nou vertel, Liampie,
May 3, 2010 Lewies Mymer	28 Comments
… met hierdie attitude gaan jy kak optel!
Sien jy nou, ek het jou mos gese!
(Mira strip haar moerkie vir haar kleinboet!)
May 2, 2010 Lewies Mymer	26 Comments
‘n Onverwagse gelukkie het vir my en Vroukie voorgeval, ‘n weeklange kuiertjie by die see, Ballito se see, saam met onse swaerkie en skoonste suster. Die kuiertjie is al lank beprut, maar ‘n paar onverwagse kinkels het gedreig om dit te ontspoor. Nou is ons alweer tuis, die vakansie net ‘n aangename herinnering.
So lyk dit daar.
Skuins voor die son sak
Op pad deur die Vrystaat, Golden Gate Nasionale Park
By ons tuiskoms vind ons dat ‘n geniepsige haelbui ‘n uur of wat vantevore uitgesak het, hierdie impatiens het welig en hoog gestaan, vol in die laaste blom voor die winter. Nou hoef ons darem nie te wonder of hulle moet uit en of hulle nog ‘n paar dae sal kan oorleef voor die ryp kom nie.